cyanic-selkie/wikianc huggingface dataset:
Tregleiksbølgje
Tilbakeføringskraft
På same måte er det opne havet i likevekt når overflata er heilt blank og flat. Viss noko (som vind) fører til at havoverflata stig og dannar ein topp, vil toppen med ein gong bli dradd tilbake mot likevekt av tyngdekrafta. Som med gitarstrengen vil vassflata gå forbi likevektspunktet, og toppen vert ein dal, som gjer at det omliggande vatnet dannar toppar. Desse vert så trekt tilbake mot likevekt av tyngdekrafta og syklusen held fram. På den måten er tyngdekrafta tilbakeføringskrafta for bølgjer på det opne havet, og vert derfor kalla tyngdebølgjer.
Dan Brown
Oppvekst og utdanning
Brown voks opp i Exeter i New Hampshire i USA, som den eldste av dei tre borna i familien. Mora hans Constance, eller Connie, var profesjonell musikar, og spelte orgel i kyrkja. Faren hans skreiv lærebøker og var mattematikklærar på Phillips Exeter Academy frå 1968 til han pensjonerte seg i 1997. Phillips Exeter Academy var ein eksklusiv internatskule, og det innebar at faren måtte bu på skulen, det måtte dermed kone og born òg.
Tregleiksbølgje
Tilbakeføringskraft
Alle bølgjer har ei tilbakeføringskraft. Bølgjer på ein streng vert ført tilbake av spenninga. Bølgjer på det opne havet vert ført tilbake av tyngda. Bølgjer i grunt vatn (t.d. brytande bølgjer på ei strand) har kapillære krefter som tilbakeføringskrafta og vert kalla kapillærbølgjer. Lydbølgjer har trykk som tilbakeføringskraft, noko som fører til at dei ikkje kan forplante seg i vakuum. Lys, radiobølgjer og røntgenstråler er forskjellige typar elektromagnetiske bølgjer som kan forplante seg i vakuum fordi tilbakeføringskrafta er ei samhandling mellom det elektriske feltet og det magnetiske feltet.
Dan Brown
Oppvekst og utdanning
Miljøet i Exeter var stort sett kristent. Dan song i kyrkja, gjekk på sundagsskulen og deltok på kristne sommarleirar i store delar av oppveksten. Han gjekk på den offisielle skulen inntil niande klasse, då han begynte på Phillips Exeter Academy. Her blei han ferdig i 1982, og søkte seg inn på Amherst College. Her blei han medlem av Psi Upsilon fellesskapet, som både presidentar, senatorar og andre kjente personar har vore med i. Her spelte han squash og song i Amherst Glee Club.
Tregleiksbølgje
Tilbakeføringskraft
Tregleiksbølgjer har corioliskrafta som den tilbakeførande krafta, som følgje av rotasjon. Meir presist kan ein sei at corioliskrafta (i lag med sentrifugalkrafta) oppstår i eit roterande system som følgje av at eit slikt system alltid akselererer. Ein kan derfor ikkje ha tregleiksbølgjer utan rotasjon. Corioliskrafta virkar med ein vinkel på 90º på rørsleretninga, og styrken avheng av rotasjonsraten til væska. Desse to eigenskapane fører til kjenneteikna til tregleiksbølgjene.
Dan Brown
Musikk-karriere og samliv
Dan gjekk ut av Amherst med beste karakterar i både engelsk og spansk i 1986, og ville prøve seg med å lage lydeffektar med ein synthesizer, og lagde ein kassett kalla SynthAnimals som blant anna inneheld spora "Happy Frogs" og "Suzuki Elephants". Denne selde han nokre hundre kopiar av, og starta eit innspelingsselskap kalla Dalliance, og i 1990 produserte han ein CD med namnet Perspective som sikta seg inn mot det meir vaksne marknaden. Denne selde han òg nokre hundre kopiar av. I 1991 flytta han til Hollywood for å prøve seg som songskrivar og pianist. For å tene pengar til opphaldet arbeidde han på Beverly Hills Preparatory School. Under opphaldet i Los Angeles blei han med i National Academy of Songwriters. Det var der han trefte Blythe Newlon som var Academy's Director of Artist Development. Utan om den offisielle jobben hennar tok ho oppgåva med å fremje prosjekta til Dan. Ho skreiv til pressen for han, fekk tak i oppdrag for han og skaffa kontraktar med personar som kunne vere viktige for karrieren hans.
Tregleiksbølgje
Kjenneteikn
Tregleiksbølgjer kan berre oppstå i roterande væsker, og oppstår i sjølve vassmassen, og ikkje på overflata. Som lysbølgjer er tregleiksbølgjene transverse, som betyr at vibrasjonen oppstår vinkelrett på retninga bølgja forflyttar seg i. Det motsette er langsgåande bølgjer, der vibrasjons- og bølgjeretninga er den same. Tregleiksbølgjer har ein fasefart (viser retninga til væska), som er vinkelrett på gruppefarten (viser forplantinga av energien).
Dan Brown
Musikk-karriere og samliv
Etterkvart utvikla det seg eit personleg forhold mellom Dan og Blythe. Dette blei ikkje kjent før i 1993, når Dan flytta tilbake til New Hampshire, og fekk vete at Blythe ville flytte saman med han. Dei gifta seg i 1997, i Pea Porridge Pond, som ligg nær North Conway, New Hampshire. I tillegg til å ha vore ei stor støtte innan musikk-karrieren, har ho hatt stor innverknad på Brown sin karriere som forfattar. Det siste musikalske verket er CD-en Dan Brown, som inneheld songane ”976-Love” og ”If You Believe in Love”.
Tregleiksbølgje
Kjenneteikn
Tregleiksbølgjer kan berre eksistere innanfor eit viss frekvensinterval, frå null til to gonger rotasjonsraten til væska. Lyd- og elektromagnetiske bølgjer kan derimot eksistere for alle frekvensar. I tillegg vert frekvensen til tregleiksbølgja avgjort av kva retning bølgja forplantar seg i. Bølgjer som forplantar seg vinkelrett på rotasjonsaksen har null frekvens, og vert av og til kalla den geostrofiske modusen. Bølgjer som forplantar seg parallelt til aksen har størst frekvens (to gonger rotasjonsraten), medan bølgjer som forplantar seg med andre vinklar har frekvensane mellom null og to gonger rotasjonsraten. I ein lukka boks har ein derimot fleire restriksjonar på kva frekvensar tregleiksbølgjene kan ha. I ein sfære har ein til dømes visse frekvensar som tregleiksbølgjene ikkje kan ha i det heile tatt.
Minija
Minija renn gjennom innsjøane Ilgis, Pluotinalis og Didovo, og byane Gargždai og Priekulė før ho når bielva Atmata i Nemunas sitt elvedelta.
Tregleiksbølgje
Døme
Alle slags væsker kan ha tregleiksbølgjer: Vatn, olje, flytande metall, luft og andre gassar. Tregleiksbølgjer ser ein oftast i atmosfæren (Rossbybølgjer, geostrofisk vind) og i hav og innsjøar (geostrofisk straum), der dei fører til mykje av omrøringa som skjer. Tregleiksbølgjer som vert påverka av hellinga av havbotn vert ofte kalla rossbybølgjer.
Minija
I 1873 vart det bygd ein kanal frå Minija til hamna i Klaipėda.
Tregleiksbølgje
Matematisk skildring
Væskestraum er styrt av rørslelikningane (ofte kalla Navier-Stokes-likningane) som i hovudsak er ei omforming av Newton si andre lov for væska. Farten \vec{u} i ei væske med viskositet \nu, trykk P og rotasjonsrate \Omega som endrar seg med tida t kan skrivast som
Det siste leddet på høgre side av rørslelikninga over er coriolisleddet. Det første leddet til høgre står for trykk, og det andre står for viskøs diffusjon.
Løysinga til denne likninga er bølgjer som tilfredsstiller to vilkår. Det første, viss \vec{k} er bølgjevektoren,
altså må bølgja vere transvers, som nemnd over. Den andre løysinga krev ein frekvens \omega som oppfyller dispersjonsforholdet
der \theta er vinkelen mellom rotasjonsaksen og retninga til bølgja. Desse særskilde løysingane er kjend som tregleiksbølgjer.
Dispersjonsforholdet er ganske likt coriolisleddet i rørslelikninga. Merk rotasjonsraten og faktoren på to. Dette gjev dei moglege frekvensane til tregleiksbølgjer, og forholdet mellom frekvensen og retninga til bølgjene.
Aust
Aust (øst eller ost vert òg nytta til tider) er ei av dei fire himmelretningane, kompassretningane eller verdshjørna og kan forkortast med ein av bokstavane A (nynorsk), Ø (bokmål og dansk), O (Tidlegare stava ein ordet ost) eller E (engelsk). Ho er motsett av vest og har rette vinklar til nord og sør. Ordet aust er i slekt med dei latinske orda aurora (morgonraude) og aurum (gull) som ein referanse til soloppgangen.
Aust er retninga jorda roterer om sin eigen akse. Difor er det òg i den retninga at ein ser soloppgangen på eit av jamdøgera (vårjamdøgn eller haustjamdøgn), eller heile året om ein er på ekvator. Ein annan konsekvens er at det er den føretrekte retninga for romutskytningar, grunna innsparingar på delta v.
Dersom ein dreg rett aust, fylgjer ein ein breiddegradssirkel, som dersom ein ser vekk frå ekvator, ikkje er ein storsirkel.
Kyrkjene har som regel koret vendt mot aust, og mange ynskjer å gravleggjast slik at kista sin hovudende er vendt mot det som er rekna som den heilage retninga, aust.
Tradisjonelt har ein nytta ordet Østen om den delen av verda som er aust for Europa, med andre ord Asia. Midt-Austen er den delen av Asia som er nærast og er hovudsakleg landa hitom India. Fjerne austen er landa lengst aust i Asia, hovudsakleg Kina, Japan og Korea.
I USA er Austkysten eit namn på dei statane som ligg langs den austlege kysten.
Litteraturvitskap
Litteraturvitskap er eit vitskapleg fag som gjeld utforskinga og forståinga av litterære tekstar og det materialet som det elles er trong for i denne samanhengen. Hovudsakleg tek litteraturvitskappen for seg skjønnlitterære tekstar, og det kan i seg sjølv vere eit litteraturvitskapleg problem å finne fram til kvar grensene går mellom slikt materiale som skal liggje innanfor eller utanfor faget. Men ein tendens i tida er å nytte litteraturvitskapleg metode for å granske tekstar som ikkje er reint skjønnlitterære.
Til litteraturvitskapen, som kan femne om litteratur frå ulike epokar og språkområde, høyrer analyser og tolkingar av tekstane, og litteraturteoretiske problem, litteratursjangrar, litteraturhistorie og litteraturteori. Eit skilje går mellom den forskinga som for det meste berre held seg til sjølve teksten som vert granska, og den forskinga som ikkje berre ser på sjølve teksten, men òg dreg inn den konteksten eller samanhengen som teksten høyrer heime i.
Ettersom litteraturhistoria var dominerande innanfor faget tidlegare, var det forskarar innanfor litteraturhistora som vart dei mest kjende litteraturvitskaplege forskarane. No er dei mest kjende helst teoretikarar eller spesialistar på ein av litteratursjangarane, litteraturen i ein tidsbolk eller den litteraturen som ein einskild forfattar står attom. Fleire av dei internasjonalt viktige forskarane i faget har òg andre vitskaplege fag enn litteraturvitskap som sin basis, til dømes lingvistikk eller filosofi.
Isaak Brodskij
Isaak Izrailevitsj Brodskij (russisk: Исаак Израилевич Бродский) var ein sovjetisk målar. Verk frå hans hand vart nærast blåpapir for kunstretninga sosialistisk realisme. Han er kjend for sine framstillingar av Lenin og idealiserte, grundig utførte måleri som viser til hendingar under den russiske borgarkrigen og bolsjevikrevolusjonen.
Liv og gjerning
Brodskij var fødd i landsbyen Sofijevka i Ukraina. Han studerte ved Odessa kunstakademi og sidan St. Petersburgs kunstakademi. I 1916 vart han med i Jødisk selskap til fremjing av kunst. Etter revolusjonen fekk han mellom anna oppdrag i å måle Lenin. Då Brodskij bad Lenin om å signere måleriet Lenin, sa denne: «Eg skriv under, for fyrste gong, på det eg ikkje er samd i.»
Brodskij stod på ein god fot med mange leiande russiske målarar, inkludert læremeisteren sin, Ilja Repin. Brodskij var ein grådig kunstsamlar og donerte tallause fyrsteklasses måleri til museum i Ukraina og andre stader. Hans ypperlege kunstsamling inneheldt framståande verk av Repin, Vasilij Surikov, Valentin Serov, Isaak Levitan, Mikhail Vrubel og Boris Kustodjev. Etter Brodskijs død vart husværet hans i St. Petersburg omgjort til nasjonalt museum. Der kunstsamlinga framleis er utstilt.
Brodskij var æreskunstnar av dei russiske sovjetrepublikkane, og medlem av Unionen av målarar for det revolusjonære Russland. Han var den fyrste målaren som vart tildelt Leninordenen. I 1934 vart han utnemnd til direktør for Stor-Russlands kunstakademi.
Memoarane hans vart utgjevne etter han var død.
Thor Heyerdahl
Thor Heyerdahl var ein norsk arkeolog, etnograf, eventyrar og forfattar. Han var utdanna marinbiolog, men livsvegen hans var først og fremst prega av antropologi.
Liv
Thor Heyerdahl var fødd i Larvik. Han studerte både biologi og geografi ved Universitetet i Oslo. Frå 1933 til 1936 studerte han også antropologi ved Krøpeliens bibliotek. Den fyrste ekspedisjonen hans gjekk til øya Fatu Hiva i Marquesas-arkipelet i Polynesia i 1937-1938. I åra 1939 til 1940 budde han saman med kwakiutl-indianarane i British Columbia. Desse ekspedisjonane fekk stor innverknad på livet hans. Han la merke til at plantelivet, vindane og havstraumane peikte mot at Polynesia kunne ha vorte folkesett frå Sør-Amerika, og ikkje Asia. Lokal munnleg tradisjon hevda det same. Etter desse ekspedisjonane utvikla han denne teorien i boka «American Indians in the Pacific».
Det vitskapelege miljøet aksepterte ikkje denne teorien, så Heyerdahl sette i gang Kon-Tiki-ekspedisjonen for å leggja fram prov på at dette kunne ha vore mogleg. Den 28. april 1947 sette Heyerdahl og fem besetningsmedlemmer segl ved Callao i Peru på ein balsaflåte som dei hadde bygd i tradisjonell stil. Etter 101 dagar nådde dei øya Raroia i Tuamoto-arkipelet. Boka om ekspedisjonen vart sett om til nær 70 språk og vart ein bestseljar. I 1951 vann Heyerdahls film frå ekspedisjonen Oscar for beste dokumentarfilm. I Noreg er filmen framleis den einaste som har fått Oscar. Teorien om at Polynesia vart folkesett frå Sør-Amerika kan likevel ikkje seiast å vera prova, og nyare forsking, til dømes DNA-analysar, har gjort det endå mindre sannsynleg at Heyerdahl sin teori var rett.
Heyerdahl er ein av dei mest vidkjente nordmenn som levde på 1900-talet. Han sette fram mange omstridde teoriar, og han tok imot fleire æresdoktorat og andre utmerkingar. Han la ut på fleire dristige ekspedisjonar til havs, og bøkene han skreiv om desse spektakulære seglasane, vart svært populære både i Noreg og i utlandet. Dokumentarfilmen om den mest kjende sjøreisa hans, Kon-Tiki-ekspedisjonen, vann Oscar-prisen i Sambandsstatane i 1952.
ISO 15924
ISO 15924 er ISO-standarden for namn på skriftsystem, og definerer to kodesett for skriftsystem. Kvart skriftsystem får både ein firebokstavers kode og ein numerisk kode. Bokstavkodane er, der namnet på skriftsystemet er relatert til namnet på språk som bruker det, derivert frå språkets ISO 639-kode (f.eks. er gujarati sin ISO 639-kode <tt>guj</tt>, mens skriftsystemets kode er <tt>Gujr</tt>).
Seljord kommune
Seljord kommune er ein kommune i Telemark-området i Vestfold og Telemark fylke. Kommunen ligg sentralt i fylket og grensar i aust til Bø og Notodden, i nord til Tinn og Hjartdal, i vest til Tokke og Vinje, og i sør til Kviteseid.
Kommunegrensene har vore endra to gonger, fyrst i 1873 då eit mindre område vart ført over frå Kviteseid, seinare i 1883 då eit mindre område vart ført over til Bø.
Administrasjonssenteret i Seljord kommune er tettstaden Seljord. Lokalavisa er Vest-Telemark Blad, som kjem ut tre gonger i veka.
Geografi og historikk
Seljord ligg midt i Telemark, omkring Seljordvassdraget og Seljordsvatnet. Fleire dalføre går gjennom kommunen. Flatdal, Åmotsdal og Kivledalen møtest ved vestbreidda av Seljordsvatnet, der kommunesenteret Seljord ligg. Mellom dalane ligg fjellet Skorve på 1370 moh.
Busetnaden i kommunen er samla i og ved tettstaden Seljord og i fjelldalen Åmotsdal. Lengst nord ligg eit landskapsvernområde, Brattefjell-Vindeggen, som òg strekkjer seg inn i kommunane Vinje, Tinn og Hjartdal. Det høgste punktet i Seljord kommune er Brattefjell på 1541 moh.
Seljord har heldt seg som sjølvstendig administrativ eining frå 1837, og kommunegrensene har nå vore stabile i meir enn 100 år. 1. januar 1883 vart ein del av Seljord med 235 innbyggjarar overført til Bø kommune. 11. oktober 1873 vart ein ikkje busett del av Kviteseid kommune ved overført til Seljord.
Namnet Seljord stammar frå trenamnet selje og det norrøne ordet gerði, som tyder inngjerda jordstykke. Ein person frå Seljord blir kalla for seljording.
Næringsliv og samferdsel
Jord- og skogbruk har vore viktige næringar i Seljord, og tilhøva for jordbruk har betra seg då vasstanden i Faltsjø vart redusert. Tettstaden Seljord er eit lokalt handelssenter. Av industriell verksemd kan nemnast trevare- og møbelindustri knytt til skogdrifta, attåt noko næringsmiddel- og verkstadindustri.
Europaveg 134 går gjennom kommunen i Flatdal, og går så sørover til tettstaden Seljord der han møter riksveg 36 frå Bø og Grenland, før han held fram vestover. Telemark Bilruter har hovudkontor i Seljord, og driv eit breitt rutenett gjennom heile Telemark og inn i Aust-Agder til Arendal.
Bazar Forlag
Bazar forlag er eit norsk forlag skipa i 2002. Forlaget gir hovudsakleg ut omsett utanlandsk skjønnlitteratur. Det gir mellom anna ut bøker av Cecelia Ahern, Dan Brown, Paulo Coelho, Bernard Cornwell, Ildefonso Falcones, Katherine Pancol, Keith Richards, Tatiana de Rosnay og Pete Townshend.
Seljord kommune
Kultur
Dyrsku'n i Seljord er eit fesjå på telemarksfe som vart arrangert for fyrste gong i 1866. Fesjået har utvikla seg til ein betydeleg handelsmarknad og er i dag det største fesjået i Noreg med rundt 80 000 som besøkjer kvart år. Countryfestivalen i Seljord vart arrangert fyrste gong i 1999 og er også den største av sitt slag i landet. Kvar juli blir Seljordspel arrangert, med skodespel, dans, musikk og kunstutstillingar.
Risfjorden i Gamvik
Fjorden har innløp mellom Larsolaurda i vest og Skalangsneset i aust. Det ligg ein gammal busetnadsplass på begge sider av fjorden kalla Risfjord. Koifjorden ligg aust for Skalangsneset.
Seljord kommune
Kultur
Granvin kulturhus i Seljord er det regionale kulturhuset for Vest-Telemark. Det er to museum i kommunen. Bileta til Eva Bull Holte blir stilte ut på Eva Bull Holtes Museum og Sjøormmuseet gjev informasjon om historiene om sjøormen som held til i Seljordsvatnet.
I 2010 fekk Seljord kommune prisen Årets nynorskkommune for mellom anna godt språkleg arbeid retta mot born.
Kommunevåpenet
Kommunevåpenet vart vedteke av kommunen 27. april 1989 og godkjent den 15. september same år. Motivet er på raud botn ein gul sjøorm og spelar på soga om ormen i Seljordsvatnet.
Mituva
Mituva er ei elv vest i Litauen. Elva er 102 km lang og er ei av sideelvane til Nemunas. Mituva har utspringet sitt 8 km nordvest for Ariogala og berre 1 km frå elva Dubysa. Elva renn vestover og etter ho renn saman med Vidauja snur ho søraustover. Mituva munnar ut i Nemunas i byen Jurbarkas.
Messápia
Messápia (gresk Μεσσάπια) er ein tidlegare kommune i periferieininga Évvia i Sentral-Hellas i Hellas. Messápia inngår frå 2011 som ei kommunaleining i kommunen Dírfys-Messápia.
Mituva
Dei største sideelvane hennar er Gausantė, Snietala, Antvardė, Imsrė, Akmena, Alsa og Vidauja.
Charlotte Rampling
Tessa Charlotte Rampling er ein engelsk skodespelar fødd i Essex i England.
Fylkesveg 242 i Nordland
Fylkesveg 242 i Nordland går mellom Straum og Blåfjellkrysset ved Drevjemoen i Vefsn kommune. Vegen er 5,9 km lang.
Det er planar om å byggje ny fylkesveg 78, som vil erstatte det meste av denne fylkesvegen.
Carnium
Carnium er den første alderen i sein trias. Han strekkjer seg frå mellom 228,0 ± 2,0 millionar år sidan og 216,5 ± 2,0 millionar år sidan. Grensene er ikkje sett til masseutryddingar eller biotiske omveltingar, men klimatiske hendingar som skjedde under carnium.
Fusa kommune
Fusa er ein tidlegare norsk kommune som låg i Hordaland fylke, fram til han 1. januar 2020 vart del av Bjørnafjorden kommune. Kommunen grensa på land til Samnanger, Kvam, Kvinnherad, Tysnes og i sjø til Os.
Kommunen hadde om lag 1 400 husstandar. Kommunesenteret var Eikelandsosen. Lokalavisa for området er Os og Fusaposten.
Historie
Fusa var i perioden frå 1837 til 1854 del av Ous herad saman med Samnanger og Os. Fusa vart skild frå Ous som eigen kommune og eige prestegjeld frå 1855. I 1903 vart Fusa igjen delt i tre kommunar etter kyrkjesoknegrensene. Fusa, Strandvik og Hålandsdal var eigne kommunar i tidsrommet frå 1903 til 1963. I 1964 vart dei tre kommunane samla att. I 2020 vart han slått saman med Os til Bjørnafjorden kommune.
I 2003 vart Kongedømet Fusa utropt som eit kunstprosjekt med ei kroning av kunstnaren Morten Holmefjord som visekonge.
Folketalet auka med 0,6 prosent i 2005.
Næringsliv
Leigland bygg er ein fjerde generasjons byggmeister. Leigland bygg AS har om lag 60 tilsette og driv blant anna med ferdighus, elementproduksjon, hovudenterpriser og andre byggmeister-, ingeniør- og arkitekturtenester.
Frank Mohn (Framo, produsent av pumper for offshore og shipping) er ein stor arbeidsgivar.
Eide Fjordbruk er ei tredje generasjons familiebedrift, som driv med matproduksjon av fisk. Eide-familien har tradisjonar frå 1600-talet innan matproduksjon.
Folketalsutvikling
Folketalsutvikling for noverande Fusa kommune frå 1920:
Mala Kunia
Mala Kunia er det 147. albumet totalt og det 63. studioalbumet til den tyske electronicagruppa Tangerine Dream, utgjeve i november 2014.
Dette er den åttande plata i ein serie omtalt som «cupdiscs», der lengda er kring 40 minutt, som er typisk for lengda på ei LP-plate. Platene kom i eit enkelt pappomslag i staden for det vanlege CD-omslaget i plast. Så langt består serien av 11 plater.
Oversyn
Mala Kunia kom ut i eit avgrensa opplag i høve konsertar i Australia seint i 2014. Albumet inneheld sju nye komposisjonar, to av dei skriven av det nye bandmedlemmet Ulrich Schnauss i lag med Edgar Froese.
Med denne utgjevinga starta ein ny Tangerine Dream-æra, «The Quantum Years», som fokuserte på å gå attende til ein meir enklare komposisjonsteknikk, inspirert av kvantefysikk.
Albumet er kalla opp etter to aboriginar-stammer som i følgde mytologien deira levde for lang tid sidan kring Uluru, eller Ayers Rock, der Mala-stamma budde på solsida, og Kunia på skuggesida.
Dei første 100 selte eksemplar kom med eit postkort signert av dei fire bandmedlemmane.
Vegard Markhus
Vegard Markhus er ein norsk forfattar, illustratør og lærar.
Han debuterte i 2008 med bildeboka Redd som han hadde både skrive og illustrert. I 2010 kom bildeboka Timothy mister seg sjølv som han fekk Nynorsk barnelitteraturprisen for.
Markhus er oppvaksen i Norheimsund. Han bur i Bergen og arbeider som lærar.
Nilmar
Nilmar Honorato da Silva er ein brasiliansk fotballspelar som har spela som spiss for Villarreal i spansk Primera Division, og for landslaget til Brasil.
Dursey Island
Dursey Island (irsk Baoi Bhéarra eller Oileán Baoi) er ei øy ved den sørvestlege enden av Bearahalvøya vest for County Cork i Republikken Irland. Øya er skild frå fastandet av eit smalt sund kalla Dursey Sound som har svært kraftige tidvasstraumar. Øya er forbunde til fastlandet via ei kabelvogn, den einaste kabelvogna i Europa som går over vatn. Kabelvogna er ein av dei største turistattraksjonane i området.
Øya er kjend for å ha store mengder med hekkande sjøfugl.
Anatekse
Anatekse (via latinsk frå gresk som tyder 'å smelte om') er ein geologisk prosess der ein bergart vert heilt eller delvis smelta, særleg i forminga av metamorfe bergartar som migmatitt.
Dette skjer djupt i jordskorpa eller øvst i mantelen, der det er høgt trykk og temperatur. Den smelta steinen kan samle seg i større mengder og trenge opp gjennom jordskorpa og størkne til djup-, gang- eller dagbergartar.
Ein kjenner best anaktese frå granittiske bergartar, mellom anna fordi granitt er vanleg i djupt i jordskorpa.
Ein anateksitt er ein bergart der ein framleis kan sjå spor etter danning ved smelitng av eldre berggrunn i strukturen.
Språkhistorie i prærie-cree-språket
Vokalsystem
Denne tabellen viser tilhøvet mellom vokalsystemet i proto-algonkinsk og prærie-cree-språket. Som ein ser, er den einaste endringa at dei korte proto-algonkinske vokalane *e og *i har falle saman i i:
Her er nokre ord som viser samsvaret mellom vokalane dei to språkstadia:
Apokope
Ein viktig fonologisk skilnad mellom proto-algonkinsk og prærie-cree er at ordfinale proto-algonkinske vokalar har falle bort:
– bortsett frå når resultatet ville bli eit einstavingsord:
Dei proto-algonkinske halvvokalane *w og *y fell bort om dei blir ståande ordfinalt etter apokopen, som i *šekaakwa 'skunk' > sikāk og *neʔɬemya 'verdotter mi' > nistim. W blir ståande når eit bøyingssuffiks kjem etter, som i proksimat pluralis sikākwak 'skunkar', medan det ikkje er spor etter proto-algonkinsk *y i proksimat pluralis nistimak 'verdøtrene mine'.
Konsonantsystem
Denne tabellen viser tilhøvet mellom konsonantsystemet i proto-algonkinsk og prærie-cree-språket, når ein held konsonantgrupper utanfor:
Proto-algonkinsk *s og *š
Skiljet mellom proto-algonkinsk *s og *š må ha overlevt til proto-cree-montagnais-naskapi, for det finst framleis i mange dialektar av cree-montagnis-naskapi-språket, men i [[prærie-cree-språket har dei falle saman i s:
Proto-algonkinsk *r og *y
Proto-algonkinsk *r må ha overlevt til proto-cree-montagnais-naskapi, for han har utvikla seg forskjellig i ulike dialektar. Eit særdrag ved prærie-cree er at proto-algonkinsk *r og *y har falle saman i y:
Konsonantgrupper
Proto-algonkinske konsonantgrupper med nasal pluss plosiv har blitt til h pluss plosiv i prærie-cree, mellom anna *nt > ht og *nk > hk:
Fylkesveg 254 i Nordland
Fylkesveg 254 i Nordland går mellom Ømmervatnet og Blåfjellkrysset (Drevjemoen) i Vefsn kommune. Vegen er grusveg, 8,4 km lang. Som del av utbyggingsprosjektet på fylkesveg 78 vil vegen bli betra slik at han fungerer som tilførselsveg frå E6 nordfrå til Toventunnelen.
Johan Frederik Thorne
Johan Frederik Thorne var ein norsk kjøpmann, trelasthandlar og stortingsmann frå Drammen. Han var far til Johan Thorne, og bror av Søren Thorne.
Liv og gjerning
Thorne var fødd i Drammen, og budde der heile livet. Han tok til som kjøpmann, seinare tok han og til som trelasthandlar og dreiv med dette i vel tjue år (1827-48). I eigenskap av brukseigar var Thorne med å stifte Buskerud amts landboforening, han var og med på skipinga av Drammens og Holmestrands skibsassuranseforening. Thorne sette i fart dei to fyrste dampbåtane på Tyrifjorden. Perioden 1837-43 var han stadshauptmann.
Thorne var med i kommisjonen av 1838 som såg på handelsloven. 1841 deltok han som norsk representant (fullmektig) i avslutninga av ein traktat om Øresundstollen.
Under den økonomiske krisa i 1848 måtte Thorne innstille den store verksemda si.
Przełom Dunajca
Przełom Dunajca (slovakisk Prielom Dunajca; tysk Dohnst-Schlucht) er ei ravine som går gjennom Pieninyfjella sør i Polen og nord i Slovakia (Dunajec er grenseelva mellom dei to landa). Ravinen er ein av dei mest geologisk og geomorfologiske interessante strukturane og naturlege økosystema med lite menneskeleg påverknad. Området er ført opp på UNESCO si verdsarvliste i Polen.
Dunajec-ravinen er ein av dei største turistattraksjonane i Pieninyfjella. Det har vorte halde organiserte kanoturar her sidan tidleg på 1800-talet. Turen startar nær landsbyen Sromowce Kąty og endar ved feriebyen Szczawnica, 18 km lenger nede. Turen tar om lag 2-3 timar. Den andre delen av turen er berre 5 km lang og startar ved Szczawnica og endar ved byen Krościenko. Gjelet har sju store svingar. Dei omliggande fjellsidene stig 300 meter opp langs nesten heile ravinen.
Ravinen er ein del av Pieniny nasjonalpark. Det unike plante- og dyrelivet i området kjem av at bergartane her består av kalkstein og dolomitt.
Ladinium
Ladinium er den andre alderen i mellomtrias. Han strekkjer seg frå mellom 245 millionar år sidan og 237 millionar år sidan. Ladinium kjem etter anisium og før carnium i sein trias.
Mange virveldyr frå ladinium og carnium har vorte oppdaga i Paleorrota i Brasil: Rhynchosaurar, thecodontar, exaeretodontar, staurikosaurus, guaibasaurus, saturnalia tupiniquim, sacisaurus, unaysaurus og mange andre. Paleorrota ligg innanfor Santa Maria-formasjonen og Caturrita-formasjonen.
Kampen mot glemselen. Kunnskapsvakuum i mediesamfunnet.
Kampen mot glemselen av Odd-Bjørn Fure er ein pamflett som kom ut i 1997. Den rettar seg imot Hans-Fredrik Dahl for omtalen hans av David Irving.
Seinare sa Fure seg lei for det han oppfatta som norske historikarar sin evne til å forteie fortida. Noreg er ifølge Fure det einaste landet som ikkje har hatt ein einaste vitskapeleg studie rundt jødedeportasjonane og norsk deltaking på austfronten, noko som skuffa han.
The First Olympics: Athens 1896
The First Olympics: Athens 1896 (engelsk for Dei 1. olympiske leikane: Aten 1896) er ein amerikansk fjernsynsserie frå 1984. Serien handlar om førebuingane til sommar-OL 1896 og den amerikanske OL-troppen og målet deira om å få delta i OL.
Lillestrøm
Lillestrøm er ein by i Lillestrøm kommune i Akershus i Viken. Byen ligg to mil aust for Oslo, og grensar mot tettstadane Strømmen, Skjetten, Fjerdingby, Fetsund og Kjeller. Fram til 1908 var Lillestrøm ein del av gamle Skedsmo kommune. I 1908 vart kommunane Lillestrøm og Lørenskog skilt ut, men til i 1961 vart Lillestrøm slått saman med Skedsmo kommune.
Lillestrøm er saman med Jessheim, Sandvika og Drøbak dei einaste tettstadane i Akershus som har vedtatt bystatus, (men var åleine om dette frå 1997 til 2003), og har kring 10000 innbyggjarar. Tømmerfløting og sagbruk må tilleggjast hovudæra for at Lillestrøm voks fram som eit sentrum, difor har òg byen kallenamnet "Flisbyen". Kontinuerlig flyaktivitet på Kjeller flyplass fra første flygning 21. september 1912 har også hatt stor betydning for framveksten av Lillestrøm og bosetting på hele Romerike.
Nitelva renn gjennom og attmed byen, og munnar ut saman med Glomma i Nord-Europas største delta- og våtmarksområde og vidare i innsjøen Øyeren. Terrenget er særs flatt, og ved fleire høve har elvevatnet flauma inn i byen. Men etter at ei avlaupstunnel frå Øyeren vart sprengt ut, kunne vasstanden i innsjøen regulerast betre i flaumperiodar, og byen har vorte spart for flaumskadar. Lillestrøm har namn etter garden Lille Strøm, der den første stasjonen på Hovedbanen mellom Christiania og Eidsvoll opna i 1854. Seks år seinare starta dei første dampsagene opp, og Lillestrøm opplevde ei eksplosjonsarta auke i folketalet på grunn av industrialiseringa. I ei tid på om lag 100 år var trelastindustri og jernbanen dei dominerande faktorane i dagleglivet i byen. Norges første flyplass og en av verdens eldste flyplasser ble etablert på Kjeller (rett ved Lillestrøm) i 1912, og forskningsmiljøa som oppstod kring Kjeller flyplass utgjer eit av landets største kompetansesentrum innen teknologi, forskning og innovasjon, spesielt innen energi, fornybar energi, teknologi og hydrogen.
Næringsliv
I Lillestrøm ligg Norges Varemesse, som vart flytta hit til nye og moderne lokale frå Sjølyst i Oslo. Exporamasenteret ligg ikkje langt frå Lillestrøm, på Hellerudsletta ved Skjetten.
Samferdsle
Lillestrøm stasjon er ein viktig sams stasjon for dei tre jarnbanebanene Gardermobanen, den gamle Hovedbanen, som no er lokalbane på strekninga mellom Oslo og Dal, og Kongsvingerbanen. Kongsvingerbanen, som går ut frå Lillestrøm stasjon mot Kongsvinger og riksgrensa, er ei strekning på jarnbanen mellom Oslo og Stockholm.
Kultur
Akershus Teater har sete i byen. Kvart år i juni etter at Lillestrøm vart by, så har det vore halde ein byfest med mange kulturelle tilbod frå ulike utandørsscener.
Idrett
Fotballklubben i Lillestrøm er Lillestrøm Sportsklubb, som eig og spelar heimekampane på Åråsen stadion.
Norium
Norium er den andre alderen i sein trias. Han strekkjer seg frå mellom 216,5 ± 2,0 millionar år sidan og 203,6 ± 1,5 millionar år sidan. Norium kjem etter carnium og før rhaetium i mellomtrias.
Kjelder
{[refslutt}}
Antiklinal
Ein antiklinal er namnet på den oppbøygde delen av ein fold der dei eldste laga er inst. Uttrykket må ikkje forvekslast med antiform, som er eit skildrande uttrykk for alle oppbøygde foldar. Om ein ikkje veit alderen på laga i folden (om det ytste eller inste laget er eldst), så skal ein nytta antiform.
Om ein antiklinal stupar (skråner i forhold til jordoverflata) vil overflatelaget danna V-ar som peiker i retninga til hellinga.
På kvar side av ein antiklinal finn ein ofte synklinalar, men foldinga kan stundom vere slik at dei kan vere vanskeleg å skilje frå kvarandre. Folder oppstår som regel under formendring av jordskorpa på grunn av kompresjon i samband med fjelldanning.
Sauherad kommune
Sauherad kommune var ein kommune aust i Telemark fylke. Kommunen grensa til Nome i sør-vest, Bø i vest, Notodden i nord, Kongsberg i aust og Skien i sør-aust. 1. januar 2020 slo kommunen seg saman med Bø med namnet Midt-Telemark kommune.
Geografi
Sauherad ligg kring nordenden av Norsjø og strekker seg nordover dalføra langs Sauaelva i nordaustleg retning Heddal og Gvarvelva i nordvestleg retning Bø. Heradet var frå gamalt av delt inn i to kyrkjesokn, Saude (seinare Sauherad) i aust med bygdelaga Hjuksebø, Vårheim, Nordagutu og Akkerhaugen, og Nes i vest med bygdelaga Gvarv, Stranna og Sætersbø. Sauherad blir saman med Bø og Nome kommunar rekna til Midt-Telemark, og desse tre kommunane har fleire samtenester.
Målstoda
Dialekten i Sauherad ligg i grenseland mellom Austlandsk og Midlandsmål. Sørover går dialektane over i Grenlandsmål, medan ein nordover finn typiske Aust-Telemål i Bø og Heddal. Denne grensa har gradvis flytta seg nordover i Telemark, i fyrste rekkje grunna etablering av jarnbane og industri i ein rekkje tettstader, så òg i Sauherad. Då nynorsken vart ført inn i skulane fram mot Andre verdskrigen vart Sauherad målkløyvd, av di fire (av tolv) krinsar heldt på bokmålet. Desse var Haukvik, Moen og Sauar i Sauar sokn, og Stranna i Nes sokn, såleis vart omkring ein tredel av elevane verande med bokmålet. Slik var meir eller mindre stoda til utpå 1980-talet, då framleis sju av ti skular heldt på nynorsken. I denne tidsbolken vart fleire åtak frå bokmålet slått attende og nynorsken vann jamvel einskilde krinsrøystingane i samband med samanslåingar av krinsar med bokmålsskular.
Dei seinaste tiåra har det derimot vore ein stendig attergang for nynorsken, sidan 1981 har målet tapt alle dei fem målrøystingane i krinsane, og med det seinaste tapet i 2013 er nynorsk etter alt å dømme på veg ut av Sauherad som skulemål.
Nesodden
Nesodden eller Nesoddlandet er ei kileforma halvøy frå fastlandet i sør mot nord, avgrensa av Indre Oslofjord på vestsida, og på austsida av Bunnefjorden, den sørgåande armen ut frå Indre Oslofjord i nord. Øyane Steilene og Ildjernet ligg på vestsida av halvøya, og Langøyene og Skjærholmene ligg i Bunnefjorden nordaust for halvøya. Så godt som heile halvøya og øyane Steilene, Ildjernet, Langøyene og Skjærholmen høyrer til Nesodden kommune.
Halvøya stig bratt opp frå sjøen på både sidene. Særleg bratt er det på vestsida, langs forkastinga mot Indre Oslofjord. Berggrunnen er gneis som inngår i det søraustnorske grunnfjellområdet. Men øyane Steilene, Ildjernet, Langøyene og Skjærholmene er delar av eit innsynkingsområde med kambrosilurisk kalkstein og skifer som høyrer til Oslofeltet.
Inne på halvøya er terrenget småkupert. Her er jordbruksland, myrlendte søkk og åsar med skog, med Toåsen på 220 meter over havet som den høgaste. Det er eit stort innslag av lauvtre på Nesodden, særleg eik, og på Eikheim er eiketre freda som botanisk naturminne.
Namnet
Namnet Nesodden kjem av norrønt Nesoddi, som er samansett av dei to orda nes og oddi, der oddi tyder «landtunge, smalt nes». Kan hende denne samansetninga av to synonym med litt ulike valørar, nes og smalt nes, sikter til at Nesodden smalnar gradvis mot nord, der spissen har fått namnet Nesoddtangen, som er ei rad av tre synonym med litt ulike valørar?
Thorvald Erichsen
Thorvald Erichsen var ein norsk målar. Han er særleg kjend for fargeglade, impresjonistinspirerte bilete.
Liv og gjerning
Erichsen var fødd i Trondheim. Han vart student i 1886 og studerte ei tid rettsvitskap ved universitetet i hovudstaden. Han braut av studiane og tok til på Bergsliens målarskule, også i Kristiania. Samstundes var han også elev på Kunst- og handverksskulen. Erichsen debuterte i 1891 med biletet Høststemning. Landskab fra Vaage (1898) er eit anna måleri frå åra før hundreårsskiftet som vart lagt merke til.
Den sterke interessa for farge reindyrka Erichsen i tydeleg opposisjon mot stilretninga naturalismen, som hadde rådd grunnen i den føregåande perioden. Saman med Oluf Wold-Torne stod han etter 1900 som ein av førarane i tidas moderne norske målekunst.
Erichsen måla særleg frå Lillehammer og Oslofjorden, om sommaren Skåtøy og Holmsbu.
Han døydde i Oslo.
Clear Island
Cape Clear Island (irsk Oileán Chléire eller Cléire) er ei øy sørvest for County Cork i Republikken Irland. Ho er den sørlegaste busette delen av landet og har litt over 100 innbyggjarar. Ho dannar ein del av Gaeltacht, som tyder at ho er ein av få stader på Irland der irsk språk framleis vert nytta.
Øya er delt i ein austleg og ein vestleg del av eit eid. Det går båtruter frå North Harbour til Schull og Baltimore på fastlandet. South Harbour er ein populær fortøyingsplass for lystbåtar.
Øya er kjend som fødestaden til St. Ciarán, for festninga Dún an Óir og for fuglelivet, inkludert teist og lomvi, skarv og havsvale. Selar, brugder og delfinar held til i området rundt øya, medan strandnellik og vivendel er vanlege planter på land.
Cape Clear har òg eit fyr og eit fugleobservatorium.
Øya har ein skule som vart bygd i 1897.
Kvart år i september er Cape Clear vert for ein internasjonal eventyrfestival, som vart halden første gong i 1994.
Doha
Doha (arabisk الدوحة, ad-Dawḥa eller ad-Dōḥa) er hovudstad og den mest folkerike Qatar. Doha har kring 900 000 innbyggjarar i sjølve byen. Byen ligg på kysten av Persiabukta, aust i landet og er den raskast veksande byen i Qatar. Over 60 % av innbyggjarane i landet bur i Doha eller forstadane kring byen, og er det økonomiske senteret i landet. Han utgjer ein av kommunane i Qatar.
Europaveg 67
Europaveg 67 (også kjend som Via Baltika) er ein hovudveg frå Praha i Tsjekkia til Helsingfors i Finland; gjennom Polen, Kaunas i Litauen, Riga i Latvia og til Tallinn i Estland. Lengda på vegen er 1630 km.
Doha
Doha vart grunnlagd i 1820-åra som ein avstikkar av Al Bidda. Han vart offisielt erklært hovudstaden i landet i 1971, då Qatar fekk sjølvstendet sitt. Som den kommersielle hovudstaden i Qatar og ein av dei store finanssentera i Midtausten, vert Doha rekna som ein verdsby av Globalization and World Cities Research Network. Education City, eit område tileigna forsking og utdanning, ligg i Doha.
Europaveg 67
Traséen som er fastlagd av UNECE er: Helsingfors − Tallinn − Riga − Panevėžys − Kaunas − Warszawa − Piotrków - Trybunalski − Wrocław − Kłodzko − Běloves − Náchod − Hradec Kralové − Praha.
Doha
Namn
Namnet «Doha» kan ha kome frå det arabiske Ad-Dawḥa, «det store treet». Dette kan vise til eit markant tre som stod på staden der den opphavlege fiskelandsbyen låg, på austkysten av Qatarhalvøya. Alternativt kan det kome frå «dohat» — arabisk for bukt - og syne til Dohabukta kring cornichen.
Grunnlegginga av Al Bidda
Doha vart grunnlagd då staden vart skild frå ein annan lokal busetnad kalla Al Bidda. Dei tidlegaste skriftlege kjeldene med Al Bidda er frå 1681, av Karmelittarklosteret, i eit dokument som omhandlar fleire busetjingar i Qatar. I dokumentet vert det nemnt ein herskar og eit fort i Al Bidda. Carsten Niebuhr, ein europeisk reisande som vitja Den arabiske halvøya, laga eit av dei første karta som viste busetjinga i 1765, der han vart kalla 'Guttur'.
David Seaton, ein britisk politisk innbyggjar i Flugat, skreiv den første engelskspråklege kjelda om Al Bidda i 1801. Han kalla byen 'Bedih' og skildra geografien og forsvarsverka i området. Han skreiv at byen nyleg hadde vorte busett av den sudanske stamma Al-Suwaidi, som han rekna som sjørøvarar. Seaton prøvde å bombardere byen med krigsskipet sitt, men vendte attende til Flugat då han fann ut at farvatnet var for grunt til at krigsskipet hans kunne kome nærare.
I 1820 vitja den britiske landmålaren R.H. Colebrook Al Bidda, og skreiv at byen nyleg var vorte avfolka. Han skreiv:
Same året vart ein maritim avtale signert mellom Det britiske austindiske kompaniet og sjeikane i fleire busetjingar i Persiabukta (og somme av desse vart seinare kjend som Traktatkysten). Avtalen anerkjende britisk styre i Persiabukta og prøvde å få ein slutt på sjørøververksemda og slavehandelen. Bahrain vat ein del av avtalen, og ein trur at Qatar, som av britane vart rekna som ein koloni under Bahrain, var ein del av avtalen. Qatar vart derimot ikkje beden om å heise Traktatflagget. Som straff for at innbyggjarane i Al Bidda vart skulda for å ha delteke i sjørøververksemd, bombarderte eit fartøy frå Det britiske austindiske kompaniet byen i 1821. Dei raserte byen og tvang mellom 300 og 400 innbyggjarar på flykt, og dei måtte for ei stund søke ly på øyane mellom Qatar og Traktatkysten.
Danninga av Doha
Doha vart grunnlagd nær Al Bidda ein gong i 1820-åra. I januar 1823 vitja den politiske innbyggjarane John MacLeod Al Bidda for å møte herskaren og grunnleggjaren av Doha, Buhur bin Jubrun, som òg var høvding i Al-Buainain-stamma. MacLeod skreiv at Al Bidda var den einaste større kjøpstaden på halvøya på den tida. Etter Doha vart grunnlagd, blanda dei skriftlege kjeldene ofte Al Bidda og Doha, sidan dei låg så nære kvarandre. Seinare et året kartla og skildra løytnant Guy og løytnant Brucks dei to busetjingane. Trass i at dei vart kartlagd som to forskjellige busetjingar, vart dei begge kalla Al Bidda i dokumenta.
I 1828 var Muhammed bin Khamis, eit viktig medlem av Al-Buainain-stamma og etterkomaren til Buhur bin Jubrun som høvding i Al Bidda, innvikla i kontroversar. Han hadde myrda ein mann frå Bahrain, og Al Khalifa-sjeiken sette han i fengsel. Som svar gjorde Al-Buainain-stamma opprør, slik at Al Khalifa øydela fortet til stamma og dreiv dei bort til Fuwayrit og Ar Ru'ays. Denne hendinga let Al Khalifa få styre over byen. Sidan Al Bidda og Doha i røynda ikkje hadde ein leiar, vart staden ein tilfluktsstad for sjørøvarar og lovlause.
I november 1839 søkte ein lovlaus frå Abu Dhabi kalla Ghuleta tilflukt i Al Bidda, og dette skapte eit kraftig reaksjon hos britane. A.H. Nott, ein britisk marinekaptein, kravde at Salemin bin Nasir Al-Suwaidi, høvdingen for Sudan-stamma i Al Bidda, tok Ghuleta til fange og åtvara han om konsekvensane om han ikkje følgde kravet. Al-Suwaidi gjorde som britane bad om i februar 1840 og arresterte òg sjørøvaren Jasim bin Jabir og kompanjongane hans. Trass i at dei gjorde som dei fekk beskjed om, gav britane dei ei bot på 300 tyske kroner som kompensasjon for skadane som sjørøvarane hadde gjort ved kysten av Al Bidda. I februar 1841 kom ein britisk marineskvadron til Al Bidda og gav Al-Suwaidi ordre om å oppfylle det britiske kravet, og truga med at det kom til å få konsekvensar om han avslo. Al-Suwaidi avslo til slutt fordi han meinte han ikkje var involvert i handlingane til bin Jabir. Den 26. februar lausna britane eld mot Al Bidda, og råka eit fort og fleire hus. Al-Suwaidi betalte så bota etter britane truga med ytterlegare handlingar.
Isa bin Tarif, ein mektig stammehøvding frå Al Bin Ali-stamma, flytta til Doha i mai 1843. Han kasta så ut den regjerande Sudan-stamma og sette inn stammene Al-Maadeed og Al-Kuwari i maktstillingane. Bin Tarif hadde vore lojale til Al Khalifa, men kort tid etter at det vart sett inn ein ny herskar i Bahrain, vart bin Tarif stadig meir mistenksam mot dei regjerande Al Khalifa og byta truskap til den avsette herskaren i Bahrain, Abdullah bin Khalifa, som han tidlegare hadde vore med på å styrte. Bin Tarif døydde i slaget ved Fuwayrit mot den regjerande familien i Bahrain i 1847.
Al Thani
Al Thani flytta til Doha frå Fuwayrit kort tid etter Bin Tarif døydde i 1847, leia av Muhammed bin Thani. Dei neste åra tok Al Thani kontroll over byen. Til forskjellige tider byta dei truskap mellom dei to rådande maktene i området: Al Khalifa og saudiarabarane.
I 1867 vart det sendt mange skip og soldatar frå Bahrain for å angripe byane Al Wakrah og Doha etter ei rekkje stridar. Abu Dhabi slo seg saman med Bahrain fordi dei meinte Al Wakrah var tilfluktsstad for flyktningar frå Oman. Seinare på året plyndra desse styrkane dei to qatarske byane med 2 000 mann i det som seinare er vorte kalla den qatarsk-bahrainske krigen. Britiske dokument sa seinare: «at byane Doha og Wakrah vart, mot slutten av 1867, mellombels utsletta, husa rivne ned og innbyggjarane deporterte»".
Det samla åtaket frå Bahrain og Abu Dhabi og påfølgjande motåtak frå Qatar fekk den britiske politiske agenten, oberst Lewis Pelly, til å tvinge fram ein fredsavtale i 1868. Oppdraget til Pelly til Bahrain og Qatar og fredsavtalen som følgde, vert rekna som milepålar i den qatarske historia. Dette anerkjende implisitt at Qatar var fråskild Bahrain og eksplisitt stillinga til Muhammed bin Thani som ein viktig representant for stammene på halvøya.
Kort tid etter krigen, tok osmanarane nominell kontroll over landet, og bygde ein base i Doha, etter samtykke frå Jassim Al Thani som ønskte å forsterke kontrollen sin over området. Før dette var Dohan ein skanse for beduinsoldatar som motsette seg det osmanske styret. I desember 1871 gav Jassim Al Thani osmanarane løyve til å sende 100 soldatar og utstyr til Al Bidda.
Tvilling (fleirtyding)
Tvilling kan visa til:
Doha
Al Thani
Usemje om skattar og innblanding i interne saker førte til slutt til slaget ved Al Wajbah i mars 1893. Al Bidda fort var den siste staden dei osmanske soldatane trekte seg attende til. Medan dei var i garnison i fortet, avfyrte korvetten deira eld mot byen, og tok livet av fleire sivile. Osmanarane måtte til slutt overgje seg etter soldatane til Jassim Al Thani stoppa vassforsyninga til byen. Ein osmansk rapport som kom same året sa at Al Bidda og Doha i lag hadde kring 6 000 innbyggjarar, og kalla begge byane for 'Katar'. Doha vart klassifisert som den austlege delen av Katar. Osmanarane heldt ei passiv rolle i qatarsk politikk frå 1890-åra og frametter, før dei mista kontrollen over området under den første verdskrigen.
Slåttar frå Nordfjord og Sunnfjord
Fjordaspelet er ei eiga grein av hardingfeletradisjonen. Mange av slåttane herfrå er gamle, og berre ein liten del av dei er knytt til dei store vandreslått-gruppene. Det er noko kontakt mellom Fjordane og Sogn, men det er like høveleg å tru at tradisjonslinene i området strekker seg nordaustover og inn i flatfelebygdene på Sunnmøre og i Gudbrandsdalen. Nordfjord har ikkje vore ein del av hardingfeleområdet før i dei siste hundre åra, og det var ikkje nytta hardingfele der før om lag 1910. Difor er det ikkje skrive opp meir enn tre springarar frå Nordfjord.